Jens Henrik Højbjerg blev den 1. september 2006 udnævnt til politidirektør i Nordjyllands Politi. Forinden har han bl.a. været vicedirektør for Europol i Haag, politimester i Rigspolitiet og vicepolitimester i Grønland. Han har siden den 1. januar 2009 været konstitueret som rigspolitichef. - Det har højeste prioritet for regeringen, at vi har et stærkt politi, der kan servicere borgerne på bedste måde. Jeg er overbevist om, at Jens Henrik Højbjerg er den helt rette mand til at overtage posten som rigspolitichef og sikre, at den danske befolkning også fremover har et moderne og effektivt politi, siger justitsminister Brian Mikkelsen (Kons.). Jens Henrik Højbjerg er 53 år og ansættes på en seksårig kontrakt med virkning fra den 1. februar 2009.

Referat:
Nordjyllands Politi skal finde en ny direktør. Regeringen har nemlig i dag besluttet at indstille til Dronningen, at konstitueret rigspolitichef Jens Henrik Højbjerg udnævnes til rigspolitichef.